
ΑΘΗΝΑ 31/07/2026
ΑΡ. ΠΡΩΤ.:938
ΠΡΟΣ: ΣΩΜΑΤΕΙΑ ΜΕΛΗ
ΘΕΜΑ: ΕΝΤΑΞΗ ΣΤΑ ΒΑΕ ΕΙΔΙΚΟΤΗΤΩΝ ΝΟΣΗΛΕΥΤΙΚΗΣ ΥΠΗΡΕΣΙΑΣ

Συνάδελφοι,


Ακατανόητες που ξεπερνάνε τα όρια της Συνδικαλιστικής αντιπαράθεσης, οι απόψεις που κατατίθενται στο Δημόσιο διάλογο από συνδικαλιστές της μειοψηφίας της ΠΟΕΔΗΝ, ότι οι ειδικότητες του ιδίου κωδικού κάλυψης του κανονισμό Βαρέων και Ανθυγιεινών του ΙΚΑ, δεν εντάσσονται στα Βαρέα και Ανθυγιεινά επαγγέλματα  κατ’ εφαρμογή του άρθρου 40 του Ν.5316/2026.


Η Κεντρική Υπηρεσία του ΕΦΚΑ, ο Γεν. Γραμματέας του Υπουργείου Εργασίας, τα Υπηρεσιακά Διευθυντικά στελέχη του Υπουργείου Εργασίας, ερμηνεύοντας την παρ. 1 του άρθρου 40 του νόμου 5316/2026,  έχουν ήδη ενημερώσει αρμοδίως ότι στο εν λόγω άρθρο υπάγονται και οι Τραυματιοφορείς, Μαίες κλπ.

Εν μέσω κινητοποιήσεων της ΠΟΕΔΗΝ για την ένταξη στα ΒΑΕ όλων των ειδικοτήτων που περιγράφονται στο πόρισμα ΜΠΕΧΡΑΚΗ, το Υπουργείο Εργασίας κατόπιν αναφοράς της Βουλής εξέδωσε απάντηση για τις ειδικότητες ένταξης.

Η απάντηση της Υπουργού Εργασίας που είναι προγενέστερη της ψήφισης του νόμου (17/6/2026) και τώρα κραδαίνει η μειοψηφία της ΠΟΕΔΗΝ δεν αναιρεί την υποχρεωτική υπαγωγή στο άρθρο 40 του Ν. 5316/2026 και των άλλων ειδικοτήτων της Νοσηλευτικής Υπηρεσίας.


Αμέσως μετά τη δημοσίευση του νόμου, επισκεφθήκαμε το Υπουργείο Εργασίας με την Πρόεδρο των Τεχνολόγων Ιατρικών Εργαστηρίων και τον Πρόεδρο των Τραυματιοφορέων.
Συναντηθήκαμε με υπηρεσιακά Διευθυντικά στελέχη του Υπουργείου Εργασίας, οι οποίοι είναι αρμόδιοι στην ερμηνεία νομοθετικών συνταξιοδοτικών ρυθμίσεων. Μας ενημέρωσαν ότι είναι υποχρεωτική η υπαγωγή στο συγκεκριμένο νόμο των Τραυματιοφορέων, Μαιών κλπ. 


Καλούμε λοιπόν τους συναδέλφους των εν λόγω ειδικοτήτων να υποβάλλουν αίτηση εάν επιθυμούν την υπαγωγή στα ΒΑΕ εντός της εξάμηνης προθεσμίας από τη δημοσίευση του νόμου (έως 6 Ιανουαρίου 2027). Μπορεί να μην εκδοθεί Ερμηνευτική Εγκύκλιος και το ζήτημα να ξεκαθαρίσει με ερωτήματα στον ΕΦΚΑ μετά το εξάμηνο με αποτέλεσμα να  χαθεί η προθεσμία υπαγωγής.


Ως εκ τούτω καλούμε τους εργαζόμενους των εν λόγω ειδικοτήτων να κλείσουν τα αυτιά τους στους καταστροφολόγους και να υποβάλλουν σχετική αίτηση στον φορέα μισθοδοσίας. 


Το έγγραφο του Υπουργείου Εργασίας που ζητήθηκε από την Βουλή πριν την ψήφιση του νόμου εν μέσω των κινητοποιήσεων της ΠΟΕΔΗΝ δεν συνεισφέρει θετικά ή αρνητικά στο συγκεκριμένο ζήτημα.

Για να μην δημιουργηθούν παρερμηνείες δεν το κοινοποιήσαμε.


Καλούμε τους Τραυματιοφορείς, Μαίες, Βοηθούς Θαλάμους, να κλείσουν τα αυτιά τους και να κάνουν αίτηση υπαγωγής όσοι επιθυμούν.


Εάν παρέλθει το εξάμηνο δεν θα έχουν μετά τη δυνατότητα υποβολής αίτησης.


Καταβάλλουμε διαρκή προσπάθεια, υπεύθυνης ενημέρωσης για υπαγωγή ή μη στα ΒΑΕ; Ήδη έχουμε εκδώσει διευκρινιστική, αναλυτική ανακοίνωση (Α.Π. 894/14-07-2026) που διευκολύνει τους συναδέλφους στην επιλογή τους.

Προσπαθούμε να εκμεταλλευτούμε τα ήδη ισχύοντα με τον κανονισμό Βαρέων και Ανθυγιεινών επαγγελμάτων του ΙΚΑ σε συνδυασμό με την παρ. 1 του άρθρου 40 του ν. 5316/2026 και να βάλουμε από το παράθυρο και άλλες ειδικότητες (χωρίς να υπάρχει η αντίστοιχη πολιτική κυβερνητική βούληση).


Σε αυτή την προσπάθεια περιμέναμε όλοι να είναι αρωγοί και όχι οι συνδικαλιστές της μειοψηφίας της ΠΟΕΔΗΝ να θριαμβολογήσουν με έγγραφα του Υπουργείου Εργασίας.
ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ


Ο ΓΕΝ. ΓΡΑΜΜΑΤΕΑΣ
ΜΙΧΑΛΗΣ ΓΙΑΝΝΑΚΟΣ


ΧΡΗΣΤΟΣ ΠΑΠΑΝΑΣΤΑΣΗΣ

Αριστοτέλους 22, 10433 Αθήνα Τηλ. 210 .52.36.094 – 210.52.24.604, 
22 Aristotelous str. GR-10433 Athens, Greece Tel. (30) 210 .52.36.094 – (30) 210.52.24.604,
e-mail Γραμματείας: info@poedhn.gr – e-mail Λογιστηρίου: logistirio@poedhn.gr,  http://www.poedhn.gr

Αριστοτέλους 22, 10433 Αθήνα Τηλ. 210 .52.36.094 – 210.52.24.604, Fax 210.52.34.589

22 Aristotelous str. GR-10433 Athens, Greece Tel. (30) 210 .52.36.094 – (30) 210.52.24.604, Fax (30) 210.52.34.589

e-mail: poedhn@otenet.gr, http://www.poedhn.gr

